**METODOLOGIE DE SELECŢIE**

**a grupului ţintă al proiectului**

***Burse pentru educația antreprenorială în rândul doctoranzilor și cercetătorilor postdoctorat (Be Antreprenor!), MySMIS 124539***

**(nr. contract 51680/09.07.2019)**

**Preambul**

Prezenta metodologie este elaborată pentru selectarea grupului ţintă al proiectului ***Burse pentru educația antreprenorială în rândul doctoranzilor și cercetătorilor postdoctorat (Be Antreprenor!),* MySMIS 124539**, cofinanţat din Fondul Social European (FSE), prin Programul Operaţional Capital Uman (POCU) 2014-2020. Proiectul se implementează în perioada 10.07.2019 – 09.01.2021, beneficiar fiind Universitatea POLITEHNICA din Bucureşti, având ca parteneri Asociația Profesională a Specialiștilor din Domeniul Echipamentelor sub Presiune și a Instalațiilor de Ridicat – (ASPIR) și Universitatea „Dunărea de Jos” din Galați.

În cadrul proiectului se va acorda sprijin financiar unui număr de 70 de doctoranzi (dintre care **58 doctoranzi ai UPB** și **12 doctoranzi ai UDJG**) înmatriculaţi în anii al II-lea şi al III-lea ai programului de doctorat în domeniile ***Inginerie mecanică, Inginerie industrială, Inginerie aerospațială și Ingineria transporturilor*** şi unui număr de 30 de cercetători postdoctorat (dintre care **25 postdoctoranzi ai UPB** și **5 postdoctoranzi ai UDJG**) care au obţinut titlul de doctor cu maxim 5 ani anterior datei de admitere în programul postdoctoral în domeniile Inginerie mecanică, Inginerie industrială, Inginerie aerospațială și Ingineria transporturilor.

Condițiile acordării finanțării sunt cele prevăzute în contractul de finanţare POCU 51680/09.07.2019, încheiat între Universitatea POLITEHNICA din Bucureşti (UPB) şi Ministerul Fondurilor Europene (MFE), prin Autoritatea de Management pentru Programul Operaţional Capital Uman (AM POCU).

Întregul proces de selecție a grupului ţintă se va face în acord cu legislaţia în vigoare, cu respectarea principiilor egalitătii de şanse şi ale nediscriminării.

**Art. 1.** Organizarea şi desfăşurarea concursului pentru acordarea burselor doctorand antreprenor şi cercetător postdoctorat antreprenor ȋn cadrul proiectului ***Burse pentru educația antreprenorială în rândul doctoranzilor și cercetătorilor postdoctorat (Be Antreprenor!),* MySMIS 124539** au la bază condiţiile generale şi condiţiile specifice de acordare a finanţării.

**Art. 2.** Informarea potenţialului grup ţintă se va face prin postarea publică, pe website-ul Universităţii POLITEHNICA din Bucureşti, [*www.upb.ro/anunturi-proiecte-fonduri-europene/*](http://www.upb.ro/anunturi-proiecte-fonduri-europene/) și pe website-ul Universității „Dunărea de Jos” din Galați [www.ugal.ro/anunturi/finantari-proiecte](http://www.ugal.ro/anunturi/finantari-proiecte), a perioadei de desfăşurare a concursului de selecţie a doctoranzilor şi cercetătorilor postdoctorat, a condiţiilor de eligibilitate şi a criteriilor de selecţie. Anunţul va fi însoţit de prezenta Metodologie de selecţie și de anexele: *Calendar de desfăşurare a selecţiei, Grila de evaluare, Model declaraţie pentru evitarea dublei finanţări, Model declarație privind prelucrarea datelor cu caracter personal, Template pentru prezentările .ppt ale cercetătorilor postdoctorat)*.

**Art. 3.** Pentru a fi **eligibile**, persoanele din grupul țintă format din doctoranzi și cercetători postdoctorat **trebuie să îndeplinească cumulativ următoarele condiții**:

* au domiciliul/reședința în una din cele 7 regiuni mai puţin dezvoltate ale României - Nord-Est, Nord-Vest, Vest, Sud-Vest Oltenia, Centru, Sud- Est și Sud- Muntenia;
* sunt cetăţeni ai Uniunii Europene;
* sunt înmatriculați ca doctoranzi în ultimii doi ani de studii doctorale sau sunt cercetători postdoctorat înmatriculaţi în cadrul Universităţii POLITEHNICA din Bucureşti și Universității „Dunărea de Jos” din Galați în cadrul programelor proprii de studii postdoctorale de cercetare avansată, aceştia din urmă obţinând titlul de doctor cu maxim 5 ani anterior datei de admitere în programul postdoctoral în domeniile **Inginerie mecanică, Inginerie industrială, Inginerie aerospațială și Ingineria transporturilor**;
* completează o declaraţie pe propria răspundere privind evitarea dublei finanțări referitoare la neparticiparea anterioară la programe de îmbunătățire a competențelor antreprenoriale și la faptul că nu au făcut parte din grupul ţintă al unor proiecte POSDRU care au vizat participarea la programe antreprenoriale.

**Art. 4.** (1) Înscrierea doctoranzilor şi a cercetătorilor postdoctorat înmatriculați la Universitatea POLITEHNICA din București se va face online, ȋn intervalul **1 - 25 august 2019**, la adresa *placedo.pub.ro/inscriere*, prin încărcarea următoarelor documente, astfel:

* **pentru doctoranzi:** 
  + o adeverință eliberată de Școala doctorală corespunzătoare;
  + copia cărții de identitate (față și verso, dacă este cazul, pentru vizualizarea adresei de reședință);
  + declarația privind evitarea dublei finanțări (modelul disponibil se regăsește pe pagina anunțului);
  + declaraţia privind prelucarea datelor cu caracter personal (modelul disponibil se regăsește pe pagina anunțului).
* **pentru cercetătorii postdoctorat:**
  + copia contractului de cercetare postdoctorală preexistent la nivelul Universităţii POLITEHNICA din Bucureşti;
  + CV-ul în format Europass (include, obligatoriu, lista de lucrări);
  + copia cărții de identitate (față și verso, dacă este cazul, pentru vizualizarea adresei de reședință);
  + declarația privind evitarea dublei finanțări (modelul disponibil se regăsește pe pagina anunțului);
  + declaraţia privind prelucarea datelor cu caracter personal (modelul disponibil se regăsește pe pagina anunțului);
  + prezentarea PowerPoint a proiectului de cercetare postdoctorală – maxim 5 slide-uri (template-ul disponibil se regăsește pe pagina anunțului).

(2) Înscrierea doctoranzilor și a cercetătorilor postdoctorat pentru locurile alocate Universității „Dunărea de Jos” din Galați se va face în intervalul **1 - 25 august 2019**, prin depunerea următoarelor documente, la registratura universității (str. Domnească nr. 47), astfel:

* **pentru doctoranzi:** 
  + adeverința eliberata de Școala doctorală corespunzătoare;
  + copia cărții de identitate (fața și verso, dacă este cazul, pentru vizualizarea adresei de reședința);
  + declaraţia privind prelucarea datelor cu caracter personal (modelul disponibil se regăsește pe pagina anunțului
  + declarația privind evitarea dublei finanțări (modelul disponibil se regăsește pe pagina anunțului).
* **pentru cercetătorii postdoctorat:**
  + copia contractului de cercetare postdoctorală preexistent la nivelul Universității „Dunărea de Jos” din Galați;
  + CV-ul în format Europass (include, obligatoriu, lista de lucrări);
  + copia cărții de identitate (fața și verso, dacă este cazul, pentru vizualizarea adresei de reședința);
  + declarația privind evitarea dublei finanțări (modelul disponibil se regăsește pe pagina anunțului);
  + declaraţia privind prelucarea datelor cu caracter personal (modelul disponibil se regăsește pe pagina anunțului
  + prezentarea PowerPoint a proiectului de cercetare – maxim 5 slide-uri (modelul disponibil se regăsește pe pagina anunțului).

**Art. 5.** Secretariatele Şcolilor doctorale în domeniile ***Inginerie mecanică, Inginerie industrială, Inginerie aerospațială și Ingineria transporturilor*** vor elibera, pentru fiecare doctorand, la cerere, o adeverinţă care să conţină cel puţin următoarele informaţii: calitatea de doctorand admis în anul al II-lea sau al III-lea la studii doctorale, domeniul de doctorat, numele conducătorului de doctorat, precum şi certificarea realizării la zi a tuturor activităţilor prevăzute în planul de pregătire individuală.

**Art. 6.** Selecţia celor 70 de doctoranzi se va realiza ȋn intervalul **26 august – 3 septembrie 2019**, de către Comisiile de evaluare și selecție stabilite la nivelul fiecărei Școli doctorale din cadrul celor două universități partenere, în urma verificării dosarelor doctoranzilor depuse în conformitate cu art. 4 şi în ordinea descrescătoare a rezultatelor obţinute la concursul de admitere la doctorat.

**Art. 7.** Selecţia celor 30 de cercetători se va realiza ȋn intervalul **26 august – 3 septembrie 2019**, de către Comisiile de evaluare și selecție stabilite la nivelul fiecărei Școli doctorale din cadrul celor două universități partenere, în urma verificării dosarelor postdoctoranzilor depuse în conformitate cu art. 4, a evaluării activității desfășurate în ultimii 5 ani (articole publicate, brevete, etc.) și pe baza prezentării PowerPoint (maxim 5 slide-uri) a proiectului de cercetare postdoctorală ce corespunde domeniilor prioritare de cercetare la care sunt înscriși aceștia.

**Art. 8.** Comisiile de evaluare și selecție stabilite la nivelul fiecărei Școli doctorale vor fi constituite, prin decizii ale celor doi Rectori ai Universității POLITEHNICA din București și Universității „Dunărea de Jos” din Galați, din persoane selectate dintre coordonatorii mentorat grup țintă, experții grup țintă și experții calitate programe doctorale (care fac parte din echipa de implementare a proiectului). Fiecare comisie va fi formată din 3 (trei) membri (un președinte și doi membri) și un secretar cu atribuții administrative.

**Art. 9.** Membrii comisiilor de evaluare și selecţie vor respecta criteriile stabilite prin prezenta metodologie şi vor păstra confidenţialitatea datelor cu caracter personal. Evaluarea fiecărui doctorand/cercetător postdoctorat se va face conform grilei anexate.

**Art. 10.** În evaluarea prezentărilor cercetătorilor postdoctorat, vor fi punctate suplimentar (10%) proiectele de cercetare postdoctorală care vor aborda tematici privind inovarea socială.

**Art. 11.** În urma procesului de evaluare, se vor întocmi procesele verbale însoţite de listele provizorii cu doctoranzii şi cercetătorii postdoctorat admişi pentru înscrierea în proiect, care vor fi postate în data de **4 septembrie 2019** pe website-ul Universităţii POLITEHNICA din Bucureşti, [*www.upb.ro/anunturi-proiecte-fonduri-europene/*](http://www.upb.ro/anunturi-proiecte-fonduri-europene/)și pe website-ul Universității „Dunărea de Jos” din Galați [*www.ugal.ro/anunturi/finantari-proiecte*](http://www.ugal.ro/anunturi/finantari-proiecte)*.*

**Art. 12.** Eventualele contestaţii vor putea fi depuse în datele de **4 şi 5 septembrie 2019** la secretariatele Şcolilor doctorale corespunzătoare. Acestea vor fi soluţionate de Comisia de soluționare a contestațiilor până la data de **6 septembrie 2019, ora 14:00**. Comisia de soluționare a contestațiilor va fi formată din cadre didactice afiliate Școlilor doctorale, la propunerea directorului acesteia și va fi aprobată prin decizii ale rectorilor celor două universități partenere.

**Art. 13.** După soluţionarea eventualelor contestaţii se vor întocmi procesele verbale privind procesul de selecţie a doctoranzilor şi cercetătorilor postdoctorat, pentru domeniile ***Inginerie mecanică, Inginerie industrială, Inginerie aerospațială și Ingineria transporturilor***, însoţite de listele finale cu grupul ţintă admis pentru înscrierea în proiect, care vor fi făcute publice pe data de **6 septembrie 2019** pe website-ul Universităţii POLITEHNICA din Bucureşti, [*www.upb.ro/anunturi-proiecte-fonduri-europene/*](http://www.upb.ro/anunturi-proiecte-fonduri-europene/)și pe website-ul Universității „Dunărea de Jos” din Galați  [*www.ugal.ro/anunturi/finantari-proiecte*](http://www.ugal.ro/anunturi/finantari-proiecte)*.*

**Art. 14.** Înregistrarea în proiect a doctoranzilor şi cercetătorilor postdoctorat admişi se va face cu data de **9 septembrie 2019**.

**Art. 15.** Pentru înscrierea în proiect, doctoranzii şi cercetătorii postdoctorat admişi vor completa şi semna un set de documente contractuale care conţine:

* Actul adițional (de acordare a bursei doctorand antreprenor) la Contractul de studii doctorale, respectiv Actul adițional (de acordare a bursei cercetător postdoctorat antreprenor) la Contractul de cercetare postdoctorală;
* formularul individual de înregistrare în grupul ţintă;
* declarația privind prelucrarea datelor cu caracter personal.

**Art. 16.** **Sprijinul financiar** pe care îl obţine beneficiarul unei burse doctorand antreprenor, respectiv al unei burse cercetător postdoctorat antreprenor, pentru o perioadă de maxim 12 luni, are următoarele componente:

* bursă doctorand antreprenor: 1800 RON/lună (sumă forfetară);
* bursă cercetător postdoctorat antreprenor: 2700 RON/lună (sumă forfetară);
* decontarea unei mobilități (transport, cazare), inclusiv a taxei de participare;
* decontarea a unei taxe de publicare a articolelor în reviste indexate în baze de date internaționale;
* acordarea a 3 (trei) premii şi a unei menţiuni, în urma finalizării programului de formare de competențe antreprenoriale și elaborării unor planuri de afaceri/sustenabilitate (premiul I -2500 lei, premiul II – 2000 lei, premiul III – 1500 lei și mențiune – 1000 lei).

**Art. 17.** **Obligaţiile doctoranzilor şi cercetătorilor postdoctorat**, în calitate de membri ai grupului ţintă, sunt:

* frecventarea lunară a programului de antreprenoriat, cu o componentă teoretică (12 module) şi una practică;
* efectuarea unui stagiu de cercetare practică la agenți economici/actori CDI relevanți (80 ore/participant);
* realizarea unui plan de afaceri/sustenabilitate la sfârşitul programului de antreprenoriat;
* frecventarea programului de consiliere și orientare profesională (PCOP);
* frecventarea a 3 (trei) module complementare, timp de 3 luni („Egalitate de șanse”, „Etica în cercetare și drepturile de autor”și „Valorificarea rezultatelor cercetării”);
* participarea la minim o conferință;
* publicarea a minim unui (1) articol științific în tema studiilor doctorale/postdoctorale.

**ANEXE:**

ANEXA 1 - Calendar de desfăşurare a selecţiei;

ANEXA 2 - Grila de evaluare;

ANEXA 3 - Model declaraţie pentru evitarea dublei finanţări;

ANEXA 4 - Model declarație privind prelucrarea datelor cu caracter personal;

ANEXA 5 - Template pentru prezentările PowerPoint ale cercetătorilor postdoctorat.

ANEXA 1

**Calendarul de desfășurare a procesului de selecție a candidaților pentru grupul țintă al proiectului**

***Burse pentru educația antreprenorială în rândul doctoranzilor și cercetătorilor postdoctorat (Be Antreprenor!),* MySmis 124539**

**(nr. contract 51680/09.07.2019)**

|  |  |
| --- | --- |
| **Perioada** | **Activitate** |
| 1 - 25 august 2019 | Înscrierea doctoranzilor şi a cercetătorilor postdoctorat |
| 26 august - 3 septembrie 2019 | Selecţia celor 70 de doctoranzi/30 de cercetători postdoctorat |
| 4 septembrie 2019 | Publicarea listelor provizorii cu doctoranzii şi cercetătorii postdoctorat admişi pentru înscrierea în proiect |
| 4 - 5 septembrie 2019 | Depunerea și soluționarea contestaţiilor |
| 6 septembrie 2019 (ora 14:00) | Publicarea rezultatelor în urma soluționării contestațiilor |
| 6 septembrie 2019 | Publicarea listelor finale cu doctoranzii şi cercetătorii postdoctorat admişi pentru înscrierea în proiect |
| 9 septembrie 2019 | Înregistrarea în proiect a doctoranzilor şi cercetătorilor postdoctorat admişi |

ANEXA 2

**Grila de evaluare a candidaților pentru grupul țintă**

**al proiectului**

***Burse pentru educația antreprenorială în rândul doctoranzilor și cercetătorilor postdoctorat (Be Antreprenor!),* MySmis 124539**

**(nr. contract 51680/09.07.2019)**

* **Doctoranzi:**

|  |  |  |
| --- | --- | --- |
| **Cod** | **Criteriu de evaluare** | **Pondere (%)** |
| C.1. | Media generală de admitere la doctorat | 100 |

* **Cercetători postdoctorat:**

|  |  |  |
| --- | --- | --- |
| **Cod** | **Criteriu de evaluare** | **Pondere (%)** |
| C.1. | Activitate anterioară (publicații etc.) | 40 |
| C.2. | Calitatea proiectului de cercetare postdoctorală | 50 |
| C.3. | Abordarea aspectelor legate de provocările sociale actuale | 10 |

ANEXA 3

**Declarație privind evitarea dublei finanțări**

Subsemnatul/Subsemnata, ......................................................, identificat/identificată cu C.I. seria .........., nr. ...….............., eliberat de .................…..........….......…….., la data de .........................., având CNP ........................................, cu domiciliul/reşedinţa în localitatea ………..............……….....…....., cod poştal ..…....., str. …..............………………..............….., nr. ..…....., bl. ..…....., sc. ..…....., ap. ..…....., județ ........................................, declar pe proprie răspundere că nu am participat la programe de îmbunătățire a competențelor antreprenoriale și nici nu am făcut parte din grupul țintă al unor proiecte POSDRU care au vizat participarea la programe antreprenoriale.

|  |  |
| --- | --- |
| Data: | Semnătura: |

ANEXA 4

**Declarație privind prelucrarea datelor cu caracter personal**

Subsemnatul/Subsemnata, ......................................................, având CNP ........................................, prin prezenta îmi dau acordul cu privire la utilizarea și prelucrarea datelor personale (conform prevederilor *Regulamentului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date*) de către Universitatea POLITEHNICA din București și instituțiile abilitate.

|  |  |
| --- | --- |
| Data: | Semnătura: |

ANEXA 5

Template-ul pentru prezentările PowerPoint ale cercetătorilor postdoctorat se descarcă accesând link-urile de mai jos:

* [*www.upb.ro/anunturi-proiecte-fonduri-europene/*](http://www.upb.ro/anunturi-proiecte-fonduri-europene/)
* *placedo.pub.ro/inscriere*